
Ucrainenii se opun instalării în Odesa a unor 
monumente închinate unor domnitori români 

Autorităţile ucrainene regionale din Odesa nu sunt de acord cu instalarea unor 
monumente închinate domnitorilor români în orașul de la Marea Neagră. 


In urma eforturilor repetate ale Asociaţiei Naţional-Culturale „Basarabia” a românilor 
din regiunea Odesa de a instala monumente în onoarea unor personalități marcar” 
din istoria poporului român în Basarabia Istorică, Administraţia Regională de Stat 


Odesa a emis un răspuns negativ la scrisoarea deschisă datată 16 ianuarie 2024, 
scrie Bucpress. 


Anatol Popescu, președintele fondator al asociaţiei, a făcut publică decizia pe pagina 
sa de Facebook. 


Conform documentului oficial nr. [1-100-1.1-ennH-01/346 din 13 februarie 2024, 
semnat de adjunctul președintelui ARS Odesa, Dmitro Radulov, Administraţia 
consideră că instalarea monumentelor închinare domnitorilor principatului 
Moldovei, cum ar fi Ștefan cel Mare, Vasile Lupu și Alexandru cel Bun, nu este 
oportună în prezent. Motivul invocat este că monumentele pot deveni repere de 
comemorare care să alimenteze anumite naraţiuni de confruntare, iar în contextul 
actual al legii marţiale din Ucraina, nu este momentul potrivit pentru această 
inițiativă. 


Într-un comunicat anterior din 2013, Departamentul pentru Cultură, Culte și 
Naţionalităţi al Administraţiei Regionale de Stat Odesa respinsese instalarea unui 
bust al domnitorului Ștefan cel Mare și Sfânt în satul Erdek-Burnu/Utkonosovka, în 
cinstea Bătăliei de la Catlabuga din 16 noiembrie 1485, invocând că instalarea 
monumentului ar atrage „pelerinaje ale ultranaţionaliștilor din România, adepţi ai 
refacerii României Mari”... 


Asociaţia „Basarabia” a depus demersuri repetate în anii 2023 și 2024, însă toate au 
fost amânate sub pretextul necesităţii consultării unor organisme specializate și 
comisii de experţi, iar acum, în 2024, Administraţia Regională de Stat Odesa 
precizează că discuţiile vor fi reluate doar după încetarea regimului juridic al legii 
marţiale din Ucraina, în contextul războiului ruso-ucrainean. 


Menţionăm că demersurile asociaţiei au fost făcute în perspectivă, fără să ţină cont 
de instalarea imediată a monumentelor în timp de război. Asociaţia subliniază că 
toate aceste solicitări sunt parte a eforturilor de armonizare a relaţiilor interetnice în 
regiunea Odesa și că nu se pune problema instalării imediate, ci a iniţierii discuţiilor 
și obţinerii acordurilor prealabile ale autorităţilor ucrainene regionale pentru 
proiectele ulterioare, cum ar fi concursurile de proiectare și alocarea terenurilor. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Alianţa PNL cu PSD a convins liberalii autentici să plece spre AUR. Ciucă a distrus un partid istoric 


România are aproximativ 40.000 de copii crescuţi în sistemul de protecţie socială, iar mai puţin de un 
sfert dintre ei erau adoptabili, în anul 2023 


Marius Lulea declară:Geoană nu va fi niciodată candidatul AUR. Este un produs expirat al trecutului, 
omul sistemului 


Ciolacu îi face mincinoși pe fermieri: Niciun bob de grâu din Ucraina nu rămâne în România 


Cumnatul lui Adrian Năstase a furat 17 milioane 
de euro de la români și a creat o pagubă de 150 
de milioane de euro prin City Insurance 


Allen Coliban, pe statul de plată al Nuba 
Chalet!? Baraca trebuie demolată 


Restauraţia prostănacilor lohannis își ţine de 25 de ani catedra de fizică 
rezervată 


Baronul PSD Dumitru Chiriţă în stare de incompatibilitate, după ce a fost numit președinte la 
Electrica 


Președintele Joe Biden: Putin este responsabil pentru moartea lui Navalnii 


Trei muncitori români au fost răniţi într-un accident de muncă în Italia. Alţi trei muncitori și-au 
pierdut viaţa, după ce o grindă masivă de beton s-a prăbuşit 


Liderul opoziţiei ruse, Alexei Navalnii, cel mai aprig critic al lui Putin, ar fi murit în detenţie, generând 
controverse și suspiciuni 

Dumitru Chiriţă, fostul deputat susținut de PSD în funcţii de 
interes din domeniul energetic, este, începând din 12 februarie 
2024, şi preşedintele Consiliului de Administraţie al Electrica, însă 
această numire l-ar putea aduce într-o stare de incompatibilitate. 
În prezent este şi director general adjunct la Electrica Furnizare, 
companie din cadrul grupului Electrica. De asemenea, există şi 
interpretări ale legislaţiei în vigoare care ar interzice deţinerii de 
funcţii de conducere în companii energetice, timp de 5 ani de la 
expirarea mandatului de preşedinte al ANRE. 


Reamintim că Dumitru Chiriţă este fostul şef al Autorităţii 


Naţionale de Reglementare în domeniul Energiei (ANRE), înainte 
fiind, pe rând, electrician, sindicalist şi apoi deputat PSD. 


Acces si la distributie, si la furnizare, în 


același timp 


Regulile europene, transpuse în legislaţia românească, interzic 
cumularea de funcţii la companii de furnizare şi distribuţie în 
energie, prin aplicarea aşa-numitului „unbundling” al operatorilor 
de rețea din domeniul energiei. Grupul Electrica deţine atât 
compania de distribuţie Distribuţie Energie Electrică Romania, cât 
şi cea de furnizare Electrica Furnizare. 


Ca şef al Consiliului de Administraţie al Electrica poate avea acces 
la documente şi informaţii legate de distribuţie, în timp ce este 
director la Furnizare, ceea ce ar pune sub semnul întrebării 
independenţa operatorului de distribuţie. 


În plus, conform Legii 78/2000, art 11, paragrafele 1 şi 2, pot fi 
interpretate în sensul interzicerii deţinerii de funcţii de conducere 
în companii energetice, timp de 5 ani de la expirarea mandatului 
de preşedinte al ANRE. 


HotNews.ro a solicitat, în urmă cu câteva zile, un punct de vedere 
din partea Electrica pe această temă, însă nu a transmis, până în 
acest moment, niciun răspuns. 


Ce prevede legislaţia europeană 


Directiva (UE) 2019/944 a Parlamentului European şi a Consiliului 
din 5 iunie 2019 privind normele comune pentru piaţa internă de 
energieelectrică: Articolul 35 - Separarea operatorilor de 
distribuţie 


(1) În cazul în care face parte dintr-o întreprindere integrată pe 
verticală, operatorul de distribuţie este independent, cel puţin în 
ceea ce priveşte forma sa juridică, organizarea şi procesul 
decizional, faţă de alte activităţi care nu au legătură cu distribuţia. 
Normele respective nu creează obligaţia de a separa proprietatea 
activelor operatorului de distribuţie de întreprinderea integrată pe 
verticală. 


(2) Pe lângă cerinţele prevăzute la alineatul (1), în cazul în care 
operatorul de distribuţie face parte dintr-o întreprindere integrată 
pe verticală, acesta este independent în ceea ce priveşte 
organizarea şi procesul decizional de celelalte activităţi care nu au 
legătură cu distribuţia. Pentru a asigura această independenţă, se 
aplică următoarele criterii minime: 


(a) persoanele cu funcţie de conducere ale unui operator de 
distribuţie nu pot face parte din structurile întreprinderii integrate 
din domeniul energiei electrice, care răspund, direct sau indirect, 
de gestionarea zilnică a activităţilor de producere, distribuţie sau 
furnizare a energiei electrice; 


(b) trebuie luate măsurile corespunzătoare pentru a asigura faptul 
că interesele profesionale ale persoanelor cu funcţie de conducere 
ale operatorului de distribuţie sunt luate în considerare astfel 
încât aceste persoane să aibă posibilitatea de a acţiona 
independent; 


Legea energiei electrice şi a gazelor naturale 123/2012: Articolul 48 
- Separarea activităţilor de distribuţie şi furnizare 


(1)În cazul în care operatorul de distribuţie face parte dintr-un 
operator economic integrat pe verticală, acesta trebuie să fie 
independent cel puţin în ceea ce priveşte forma sa juridică, 
organizarea şi procesul decizional, în raport cu celelalte activităţi 
care nu au legătură cu distribuţia. Această regulă nu creează 
obligaţia separării proprietăţii asupra activelor aparţinând 
operatorului de distribuţie faţă de operatorul economic integrat 
pe verticală. 


(2) Suplimentar faţă de cerinţele prevăzute la alin. (1), în cazul în 
care operatorul de distribuţie face parte dintr-un operator 
economic integrat pe verticală, acesta trebuie să fie independent 
în ceea ce priveşte organizarea sa şi procesul decizional, în raport 
cu celelalte activităţi care nu au legătură cu distribuţia. În acest 
scop, trebuie aplicate următoarele criterii minimale: 


a) persoanele responsabile pentru managementul operatorului de 
distribuţie nu pot participa în structurile operatorului economic 
integrat pe verticală responsabile direct sau indirect pentru 
operarea zilnică a activităţilor de producere, transport sau 
furnizare de energie electrică; 


b) trebuie luate măsuri corespunzătoare pentru a se asigura că 
interesele profesionale ale persoanelor responsabile pentru 
managementul operatorului de distribuţie sunt luate în 
considerare, într-o manieră de natură să asigure independenţa de 
actiune a acestora. 

